《送程度支督储清源兼怀郑山人》
明代·李应兰

潞水春深绿似芸，锦帆东去度支君。珂声晓散承明漏，剑气晴披岱岳云。

过鲁未忘倾盖语，入齐犹饷射书军。旧游忆有琴樽侣，谷口风流自不群。

作者简介：李应兰，字如卿。东莞人。明世宗嘉靖四十四年（一五六五）进士。官至福州太守。著有《罗浮漫语》。清黄登《岭南五朝诗选》卷四、民国张其淦《东莞诗录》卷一三有传。